Yonilg‘i to‘ldirilganidan so‘ng samolyot Termiz aeroportiga uchib ketgan. Surxondaryo viloyati ma’muriy markazi Termiz shahrida chang bo‘roni kuzatilmoqda. Bu haqda Uzbekistan Airports ma’lumotida aytilgan. Qayd etilishicha, Termiz aeroportida noqulay ob-havo sharoiti - chang bo‘roni tufayli Toshkent – Termiz yo‘nalishi bo‘yicha Silk Avia aviakompaniyasining USA-751 reysi ekipaji Qarshidagi muqobil aerodromga yo‘l olishga qaror qilgan. Samolyot Qarshi aeroportiga mahalliy vaqt bilan soat 10:51 da qo‘ngan. Xabarda ma’lum qilinishicha, yonilg‘i to‘ldirilganidan so‘ng samolyot Termiz aeroportiga uchib ketgan.